22.9.2022
FI
Euroopan unionin virallinen lehti
C 363 A/11
Varallaololuettelojen laatimiseksi valintalautakunta tarkistaa eniten pisteitä saaneiden hakijoiden hakemusasiakirjoja pisteiden mukaisessa alenevassa järjestyksessä, kunnes varallaololuetteloon otettavien hakijoiden enimmäismäärä on saavutettu kunkin alan osalta.
Muiden hakijoiden asiakirjoja ei tarkisteta.
Näin ollen kunkin alan varallaololuetteloon kirjataan ainoastaan niiden osallistumisedellytykset täyttävien hakijoiden nimet, jotka ovat saaneet kaikista kokeista vaaditun vähimmäispistemäärän ja eniten pisteitä (enimmäispistemäärä on 170) kokeista, joilla arvioidaan yleisiä ja alakohtaisia kompetensseja.
Pistemäärä 170 muodostuu enimmäispisteistä, jotka on mahdollista saada yleisten kompetenssien arvioimiseksi järjestetyistä kokeista (70 pistettä) ja alakohtaisesta haastattelusta (100 pistettä).
Hakijat kirjataan varallaololuetteloon aakkosjärjestyksessä.
Varallaololuettelot annetaan palvelukseen ottavien yksiköiden käyttöön.
Kaikille arviointikeskusvaiheen kokeet suorittaneille hakijoille toimitetaan kompetenssipassi, jossa valintalautakunta antaa laadullista palautetta.
Varallaololuetteloihin otettujen hakijoiden kompetenssipassit annetaan myös palvelukseen ottavien yksiköiden käyttöön.
Varallaololuetteloon pääsy ei tarkoita sitä, että hakijalla olisi oikeus tulla otetuksi toimielimen palvelukseen, eikä anna siitä mitään takeita. 5.
YHTÄLÄISET MAHDOLLISUUDET JA KOHTUULLISET MUKAUTUKSET
EPSO pyrkii varmistamaan kaikkien hakijoiden yhtäläiset mahdollisuudet.
Hakijan, jonka toimintarajoite tai terveydellinen tilanne haittaa kokeisiin osallistumista, on ilmoitettava tästä hakemuslomakkeessa ja pyydettävä kohtuullisia mukautuksia tähän ilmoitukseen liitetyissä yleisissä säännöissä (ks. liite III, kohta 1.3) kuvatun menettelyn mukaisesti.
EPSO tutkii pyynnön ja siihen liittyvät liiteasiakirjat ja voi myöntää kohtuullisia mukautuksia, mikäli katsoo sen tarpeelliseksi.
Lisätietoja EPSOn tasa-arvopolitiikasta ja kohtuullisten mukautusten pyytämisestä on EPSOn verkkosivuilla.